หลักเกณฑ์การวิเคราะห์แหล่งเงินลงทุนและแนวทางการระดมทุนสําหรับโครงการพัฒนาหรือโครงการ-----------------------------------------อาศัยอํานาจตามความในข้อ 8 แห่งระเบียบคณะกรรมการนโยบายและกํากับการบริหารหนี้สาธารณะว่าด้วยหลักเกณฑ์การบริหารหนี้สาธารณะ พ.ศ. 2561 และโดยความเห็นชอบของคณะกรรมการนโยบายและกํากับการบริหารหนี้สาธารณะ สํานักงานบริหารหนี้สาธารณะจึงออกหลักเกณฑ์การวิเคราะห์แหล่งเงินลงทุนและแนวทางการระดมทุนสําหรับโครงการพัฒนาหรือโครงการเพื่อประโยชน์ในการเสนอความเห็นประกอบการพิจารณาของคณะรัฐมนตรีเกี่ยวกับแหล่งเงินลงทุนสําหรับโครงการพัฒนาหรือโครงการไว้ ดังต่อไปนี้ข้อ ๑ ในประกาศนี้"หน่วยงานเจ้าของโครงการ" หมายความว่า หน่วยงานของรัฐ หน่วยงานในกํากับดูแลของรัฐ รัฐวิสาหกิจ สถาบันการเงินภาครัฐ หรือองค์กรปกครองส่วนท้องถิ่น ที่เป็นผู้รับผิดชอบในการดําเนินโครงการพัฒนาหรือโครงการ แล้วแต่กรณี"การรับภาระการลงทุน" หมายความว่า การรับภาระการลงทุนของรัฐบาลในการดําเนินโครงการพัฒนาหรือโครงการ โดยรัฐบาลเป็นผู้ชําระหนี้เงินต้น ดอกเบี้ย หรือค่าใช้จ่ายต่าง ๆ เกี่ยวกับการกู้เงินข้อ ๒ การเสนอและการวิเคราะห์โครงการพัฒนา ให้ หน่วยงานเจ้าของโครงการดําเนินการตามหลักเกณฑ์และแนวทางการวิเคราะห์โครงการพัฒนาของสํานักงานสภาพัฒนาการเศรษฐกิจและสังคมแห่งชาติการเสนอและการวิเคราะห์โครงการ ให้หน่วยงานเจ้าของโครงการนาหลักเกณฑ์และแนวทางการวิเคราะห์โครงการพัฒนาของสํานักงานสภาพัฒนาการเศรษฐกิจและสังคมแห่งชาติมาใช้บังคับกับโครงการโดยอนุโลมข้อ ๓ ในขั้นตอนการเสนอและการขออนุมัติดําเนินโครงการพัฒนาหรือโครงการ หน่วยงานเจ้าของโครงการต้องปฏิบัติตามกฎหมายว่าด้วยวินัยการเงินการคลังของรัฐและกฎหมายว่าด้วยการบริหารหนี้สาธารณะ รวมทั้งกฎหมายและระเบียบอื่นที่เกี่ยวข้องข้อ ๔ การพิจารณาความเหมาะสมของโครงการพัฒนา ให้พิจารณาประเด็นต่าง ๆ ดังนี้(1) ผลตอบแทนทางเศรษฐกิจ (Economic Internal Rate of Return: EIRR) ควรมีผลตอบแทนไม่ต่ํากว่าร้อยละเก้า แล้วแต่ลักษณะของโครงการพัฒนา ทั้งนี้ เว้นแต่โครงการพัฒนาที่มีความจําเป็นต้องดําเนินการและสอดคล้องกับนโยบายของรัฐบาล อาจพิจารณาให้การสนับสนุนได้ เช่น ช่วยยกระดับคุณภาพชีวิตของประชาชนให้มีความเป็นอยู่ดีขึ้น เป็นต้น(2) ผลตอบแทนทางการเงิน ให้พิจารณาตามหลักเกณฑ์ที่สํานักงานสภาพัฒนาการเศรษฐกิจและสังคมแห่งชาติกําหนด รวมถึงการวิเคราะห์ความคุ้มค่าทางการเงิน (Value For Money: VfM) เพื่อนํามาใช้ในการกําหนดแนวทางการรับภาระการลงทุน แหล่งเงินลงทุน และแนวทางการระดมทุนที่เหมาะสม(3) ความสามารถในการชําระหนี้ของหน่วยงานเจ้าของโครงการ โดยหน่วยงานเจ้าของโครงการต้องมีสัดส่วนความสามารถในการหารายได้เทียบกับภาระหนี้ของกิจการ (Debt Service Coverage Ratio: DSCR) ในอัตราไม่ต่ํากว่าหนึ่ง(4) ความพร้อมของโครงการพัฒนา ให้พิจารณาประเด็นต่าง ๆ เช่น รายงานการศึกษาความเหมาะสมของโครงการพัฒนา แบบรายละเอียดการก่อสร้าง (Detailed Design) ความพร้อมในการเข้าใช้พื้นที่ เป็นต้นสําหรับการพิจารณาความเหมาะสมของโครงการ ให้นําความในวรรคหนึ่งมาใช้บังคับโดยอนุโลมข้อ ๕ การวิเคราะห์แนวทางการรับภาระการลงทุนโครงการพัฒนาหรือโครงการที่จะเสนอให้คณะรัฐมนตรีพิจารณา ให้พิจารณาปัจจัยต่าง ๆ ดังนี้(1) กรณีที่รัฐบาลควรรับภาระการลงทุน (ก) เป็นโครงการพัฒนาที่จัดทําบริการสาธารณะของหน่วยงานของรัฐ หน่วยงานในกํากับดูแลของรัฐ หรือรัฐวิสาหกิจ ที่มีผลตอบแทนทางเศรษฐกิจสูง และมีผลตอบแทนทางการเงินต่ํา โดยรัฐบาลอาจพิจารณารับภาระการลงทุนทั้งหมดหรือบางส่วน เฉพาะค่าใช้จ่ายสําหรับโครงสร้างพื้นฐานก็ได้ (ข) เป็นโครงการที่ให้บริการสาธารณะของรัฐวิสาหกิจหรือสถาบันการเงินภาครัฐที่คณะรัฐมนตรีมีมติให้รัฐบาลรับภาระ(2) กรณีที่รัฐบาลไม่ควรรับภาระการลงทุน (ก) เป็นโครงการพัฒนาหรือโครงการของหน่วยงานในกํากับดูแลของรัฐ หรือรัฐวิสาหกิจ หรือองค์กรปกครองส่วนท้องถิ่น ที่มีผลตอบแทนทางเศรษฐกิจและผลตอบแทนทางการเงินสูง (ข) เป็นโครงการพัฒนาหรือโครงการที่หน่วยงานเจ้าของโครงการมีฐานะทางการเงินดี มีความสามารถในการชําระหนี้ และมีความสามารถในการหารายได้ข้อ ๖ การพิจารณาแหล่งเงินลงทุนและแนวทางการระดมทุน ให้พิจารณาปัจจัยต่าง ๆ ดังนี้(1) เงินงบประมาณ ควรใช้สําหรับโครงการพัฒนาหรือโครงการที่รัฐบาลควรรับภาระการลงทุนตามข้อ 5 (1) เพื่อใช้เป็นค่าใช้จ่ายต่าง ๆ เช่น ค่าเวนคืนที่ดิน ค่าจัดกรรมสิทธิ์ที่ดิน ค่าจ้างที่ปรึกษาเพื่อจัดทําการศึกษาความเป็นไปได้ของโครงการ ค่าจ้างสํารวจออกแบบเบื้องต้น ค่าจ้างออกแบบรายละเอียด ค่าจ้างที่ปรึกษาประกวดราคา ค่าใช้จ่ายเพื่อก่อสร้างโครงสร้างพื้นฐาน หรือค่าใช้จ่ายอื่น ๆ เพื่อดําเนินโครงการตามนโยบายรัฐบาลที่ไม่ก่อให้เกิดรายได้ เป็นต้น(2) เงินกู้ ควรใช้สําหรับโครงการพัฒนาหรือโครงการ ดังต่อไปนี้ (ก) โครงการพัฒนาหรือโครงการ ที่รัฐบาลควรรับภาระตามข้อ 5 (1) ที่ไม่อาจใช้จ่ายจากเงินงบประมาณได้ (ข) โครงการพัฒนาหรือโครงการ ที่รัฐบาลไม่ควรรับภาระการลงทุนตามข้อ 5 (2) (ค) โครงการขององค์กรปกครองส่วนท้องถิ่น โดยองค์กรปกครองส่วนท้องถิ่นจะต้องปฏิบัติตามระเบียบคณะกรรมการนโยบายและกํากับการบริหารหนี้สาธารณะว่าด้วยการกู้เงินขององค์กรปกครองส่วนท้องถิ่น(3) เงินรายได้ของหน่วยงานเจ้าของโครงการ ควรใช้สําหรับโครงการพัฒนาหรือโครงการที่รัฐบาลไม่ควรรับภาระการลงทุน ตามข้อ 5 (2) (ข) โดยควรมีสัดส่วนของรายได้ไม่ต่ํากว่าร้อยละยี่สิบห้าของวงเงินลงทุนของโครงการพัฒนาหรือโครงการ ทั้งนี้ การพิจารณาสัดส่วนการใช้รายได้ให้พิจารณาฐานะการเงินของหน่วยงานเจ้าของโครงการประกอบด้วย(4) การร่วมลงทุนระหว่างภาครัฐกับภาคเอกชน ควรใช้สําหรับโครงการพัฒนาที่มีผลตอบแทน ทางการเงินสูง โดยเมื่อพิจารณาเปรียบเทียบต้นทุนและความคุ้มค่าทางการเงินแล้ว การให้เอกชนร่วมลงทุนจะมีความคุ้มค่าทางการเงินมากกว่าภาครัฐเป็นผู้ลงทุนเองทั้งหมด